**3/2017**

**פרוטוקול ישיבת וועד שהתקיימה ביום ה' 21 במרץ 2017**

הישיבה התקיימה במכון בן גוריון לחקר ישראל והציונות. נקבעה לשעה 21:00.

משתתפים: **אביבה לוי, גיא רותם, מיכל מויאל, מיכל ארנון, אדם סלע.**

התנצלו: **רחל גור, דובי רול.**

נוכחים:  **מריאלה לידרמן, דנה מאיר, זאב אריאל, תומר בסקינד אורלי גלעד.**

**סדר יום:**

1. **אישור פרוטוקול.**
2. **מלונית בנווה בוקר ב'.**
3. **חדר כושר.**
4. **יעלים במדרשה.**
5. **משרת גיוס כספים.**
6. **ועדת ביקורת.**
7. **רט"ג תוכנית חניה לאוטובוסים בכניסה ליישוב.**
8. **תשלום שכירות עבור שימוש במגרש ספורט צין.**
9. **עדכון נווה בוקר ג'.**
10. **הלוואה לעובדת הגנים.**
11. **פתיחת תינוקיה נוספת.**

**דיון:**

1. **אישור פרוטוקול -** מאושר פה אחד.
2. **מלונית בנווה בוקר ב' - זאב אריאל ודנה מאיר -** שכן משותף הקים מלונית, וילה שלמה שמושכרת למשפחות, מסיבות רווקים... אינו חי ביישוב ואינו גר בבית. המקום מתנהל כמלונית לכל דבר, חניה, רעש, מדורות...

מבקשים לדעת האם הועד מתכוון לטפל בבעיה? זאב ודנה פנו לדוד כהן רכז מחלקת רישוי עסקים במועצה לטיפול בתופעה. דוד פנה לאנשים ואלה אמרו שהמקום אינו שייך להם. עדיין לא קיבלו טופס 4. יש החלטה של הועד שלא מתעסקים בסכסוכי שכנים. הועד אינו גוף אוכף חוק ואין לו אפשרות לעשות דבר בעניין. זהו עניין עקרוני ולא סכסוך שכנים. רוצים למנוע את הבעיה בשכונות שעתידות להיבנות. היישוב הינו יישוב קהילתי ויש צורך למתוח קו בין עסקים שבעליהם אינם חיים בשכונות, לבין תושבים שחיים ביישוב.

דנה וזאב מבקשים את תמיכת הועד באמירה אל מול המועצה.

אפשר לכפות עליהם ארנונה גבוהה לעסקים.

לבדוק מה המשמעות של ארנונה לעסקים – באחריות אורלי.

להוציא מכתב למועצה ובו נבקש לדעת מה החוק אומר במקרים אלה (יחידות סמך).

הייתה הסכמה בע"פ, שכל עוד בעלי הבית מפעילים צימר/יחידה נוספת וגרים בבית - זה מותר, כל עוד בעלי הבית אינם גרים בבית יש לאכוף את הבעיה.

מבקשים לבדוק האם ניתן להגביל אישורי תושב לדיירים הגרים בבתים שלא עפ"י התוכנית (זמיר) – מבחינה חוקית, אין לנו אפשרות למנוע מתן אישור תושב לדייר המתגורר בבית מרובה דירות.

1. **חדר כושר - תומר בסקינד -** מייצג עשרות משתמשים מכל הגילאים, חד"כ קיים מ 2010 יציב מבחינת מנויים כ - 130 רשומים. חדר הכושר מאוד קטן וצפוף, אין אפשרות להרחיבו. ישנם תושבים שאינם מגיעים לחד"כ מכיוון שהחדר צפוף וקטן מידי (80 מ"ר). רמת ההוצאות גדלה, התאגיד החל לדרוש שכר דירה של 3,200 ₪ לחודש. תומר מעלה את האפשרות להעביר את חדר הכושר לאולם הספורט החדש. האולם הינו דגם בינוני של מפעל הפיס שאין אפשרות לשנותו. תומר מסביר כי הוא נמצא בצומת דרכים, הפעלת חדר הכושר אינו רווחי. באולם הספורט ישנו חדר שמאוד מתאים לחדר הכושר - חדר מחול / חוגים, החדר גבוה, קרוב למלתחות ולשירותים, הייעוד שלו חדר חוגים.

נעשתה פניה לתושבים לבחון מה הצרכים להפעלת חוגים בחדר החוגים. (בינתיים החזירו תשובה מאמאנט וריקודי עם).

אדם מציע לשכור את המקלט במרכז המסחרי ולהשכיר לחוגים פרטיים.

תומר בהחלט מוכן לשלם שכ"ד אך בסכום שיוכל לעמוד בו.

מיכל מויאל יוצאת מהחדר בדיון ובהצבעה.

**הצעה להחלטה:** הועד מבקש מהמועצה שחדר הכושר יעבור לאולם הספורט החדש בחלל הגדול לרווחת התושבים. הועד עובד על מציאת פתרונות למציאת חלל מתאים לחוגים. במידה ויהיה צורך, חדר הכושר יעבור לחלל מתאים יותר.

**הצבעה: בעד פה אחד.**

1. **יעלים במדרשה - שירלי בר דוד מיכאלי - תדחה לפגישה הבאה**
2. **משרת גיוס כספים - מריאלה לידרמן -** ליישוב אין מקור הכנסה, מעבר לתשלומי המיסים. מריאלה מעלה רעיון של העסקת מגייס כספים. האם יש רצון להשקיע במשרה כזו שבשלב ראשון זו תהיה השקעה ללא הכנסות ובשלב מאוחר יותר משרה כזו תכניס כסף. הנושא עלה בישיבות הועד הקודמות, הבעיה היא שאין ליישוב קרקעות ואין אפשרות לייצר פרוייקטים ללא קרקע זמינה. בהמשך לישיבה שהתקיימה בכנסת בוועדת החינוך, הנושא של מחסור בקרקעות זמינות ליישוב הקהילתי, עלה. יו"ר ועדת החינוך נתן 45 ימים להגיע להסדרה. הנושא עלה ונמצא בסדר עדיפות גבוה. כדאי לעשות עבודת הכנה, כך שכשהקרקע שעתידה להיות זמינה עבור פיתוח בנווה בוקר ג' ד' תופשר, נהיה מוכנים עם כספים ותוכניות.

להעלות שוב פרויקטור ומגייס כספים בישיבת הועד הבאה.

1. **ועדת ביקורת -** המועמדים שהגישו קו"ח: אייל לוי רוזנבאום, עדי פורטוגז, יהודית זמל דגני, שרית קרניאלי, מנחם אופיר, יועברו השמות למליאת המועצה לבחירה של ועדת ביקורת לועד היישוב.
2. **רט"ג תוכנית חניה לאוטובוסים בכניסה ליישוב (החנייה הצמודה למכון ב"ג לחקר ישראל והציונות) -**  חלק גדול מהחניה משמש את התושבים שנוסעים בתחבורה ציבורית. אם מתכוונים לייעד את המבנה למבנה קהילתי, לא תהיה חנייה. לא תהיה אפשרות לתמרון של אוטובוסים לפי התוכנית המוצעת. המקום משמש את הילדים של היישוב כתחנת הסעה לחוגים, דבר שיהווה סכנה בטיחותית. יש לשאוף לחילופי שטחים אל מול רט"ג. להציע לרט"ג להקים את חניית האוטובוסים במקום אחר. חשוב שיהיה רפרנט של היישוב בועדה המקומית, אולי ערן עמר.

**הצעה להחלטה:** הועד מתנגד לתוכנית להרחבת החניה בכניסה ליישוב. הכניסה ליישוב צריכה להיות בבעלות היישוב ויש להציע ולדרוש מיקום אחר לחניית האוטובוסים.

**הצבעה: פה אחד בעד.**

1. **תשלום שכירות עבור שימוש במגרש ספורט צין -** גיא עדכן כי הייתה דרישה של בי"ס לתשלום חודשי עבור השימוש במגרש הספורט בבית ספר צין.

**הצעה להחלטה:** הועד לא ישלם עבור שימוש חודשי במגרש בי"ס צין.

1. **עדכון נווה בוקר ג' –** אורלי מעדכנת כי באפריל תתקיים ישיבה עם ועדת התכנון, חברי הועד ונציגי המועצה, בנוגע לאופן שיווק המגרשים. לאחר גיבוש העמדות, תתקיים ישיבה בממ"י עם משרד השיכון. בתקווה שביולי 2017 יצאו מגרשים לשיווק.
2. **הלוואה לעובדת הגנים –** עובדת הגנים מבקשת הלוואה לצורך טיפול רפואי בביתה.

**הצבעה: החלטת הועד לא השתנתה, כרגע לא ניתן לאפשר מתן הלוואה.**

1. **פתיחת תינוקיה נוספת –** אורלי מציגה את הנתונים בנוגע לפתחת תינוקיה נוספת מחודש אפריל עד אוגוסט עם 6 תינוקות. פתיחת התינוקיה אינו רווחי ויצור גרעון תקציבי של כ 25,000 ₪.

חברי הועד מציעים 2 אפשרויות:

1. ההורים ישלמו כך שעלות תפעול התינוקיה לא יגרום לועד גרעון תקציבי (תוספת של 900 ₪ לתינוק לחודש לעלות המוצעת היום).
2. הועד מוכן לאפשר למשפחות לנהל תינוקיה בחלל המיועד, לפי ראות עיניהם. תפעול המקום ותשלום לעובדות באחריות ההורים.
3. **שונות**
4. אדם: יש פניות לוועד בבקשה להכניס מספרי טלפון ניידים נוספים לפתיחת השערים.

הצעה להחלטה: כל מי שאינו תושב היישוב, ישלם 50 ₪ למנוי לשנה לעדכון הנייד במערכת השערים. מחודש יוני מבקשים להפעיל את המערכת. יבוצע ניתוק לאחר הודעה במידעון. מה 1.5.2017 נתחיל לגבות את הסכום היחסי למנוי.

**החלטה: בעד פה אחד.**

1. יש בקשה של ח"כית להגיע ליישוב להיפגש עם התושבים.

לועד אין מקום כינוס. האוניברסיטה מבקשת 800 ₪ לאולם כינוס.

**הצעה להחלטה:** הועד מנוע מלתת תמיכה כספית לפעילות פוליטית בתחומי היישוב.

**גיא - נגד**

**בעד כל השאר.**

רשמה: **אורלי גלעד**